Vanhojen tie

Vanhojen tie on Aija Kuparisen kokoama haastattelukirja, joka sisältää neljäntoista suomalaisen romanivanhuksen haastatteluihin perustuvat kertomukset heidän elämästään. Kertomuksiin liittyy Olga Poppiuksen ottamia kuvia. Kuvista koottu näyttely Phuranengo drom – vanhojen tie oli esillä Helinä Rautavaaran museossa 20. elokuuta 2017 asti. Teos kuuluu Suomi 100 -juhlavuoden Vanhojen tie -hankkeeseen, ja sen on julkaissut vuonna 2017 Like.

Vanhin haastateltava oli 91-vuotias Irja Bolström, joka monien haastateltujen tapaan vietti lapsena kiertolaiselämää ilman vakituista asuntoa. Aina välillä perhe asui vähän aikaa sukulaisissa, välillä taloista tarjottiin talven pakkasilla lupa majoittua. Samanlaiset kohtalot toistuvat monien muidenkin kertomuksissa, mutta he kuuluvat viimeiseen kiertolaissukupolveen, ja heidän tarinoitaan haluttiin talteen.Vesa Marttinen: "Tarjoilija sanoi, että mustalaisille ei tarjoilla, minä annoin nyrkistä!, Yle.fi, uutiset 28.2.2017, viitattu 8.3.2017

Lähteet

Aiheesta muualla
Vieno Palmin lyhyt muistelu, Yle Areena
 Aija Salovaara: Vanhojen tie, Kirjaan haastateltujen kertomuksia, Maailman kuvalehti 2/2015

Luokka:Vuoden 2017 kirjat
Luokka:Suomalaiset elämäkerrat ja muistelmat
Luokka:Suomen romanit